
ΑΠΟΦΑΣΕΙ Σ 

Αριθ. 5017 

Συγκρότηση ειδικής επιτροπής αξιολόγησης του άρ¬ 
θρου 54 παρ. 4 του Ν. 1943/1991. 

Η ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη τις διατάξεις: 

1) Του άρθρου 54 παρ. 4 του Ν.1943/91 «Εκσυγχρονι- 
σμός της οργάνωσης και λειτουργίας της Δημόσιας Διοί¬ 
κησης, αναβάθμση του προσωπικού της και άλλες συνα¬ 
φείς διατάξεις» (ΦΕΚ 50/Α/91). 

2) Του Π. Δ/τος 188/96 «Οργανισμός Εθνικού Τυπογρα¬ 
φείου» (ΦΕΚ 146/Α/96). 

3) Του Π. Δ/τος 318/92 «Αξιολόγηση των ουσιαστικών 
προσόντων του προσωπικού των δημοσίων υπηρεσιών 
πλην των εκπαιδευτικών λειτουργών πρωτοβάθμιας και 
δευτεροβάθμιας εκπαίδευσης και των νομικών προσώ¬ 
πων δημοσίου δικαίου» (ΦΕΚ 161/Α/92). 

4) Την αριθμ. ΔΙΔΑΔ/Φ.32.3/231/1868/27.1.1999 εγκύ¬ 
κλιο του Υπουργείου Εσωτερικών, Δημόσιας Διοίκησης 
και Αποκέντρωσης «Σύνταξη εκθέσεων αξιολόγησης των 
ουσιαστικών προσόντων των μονίμων δημοσίων υπαλλή¬ 
λων για το 1998». 

5) Την 3449/19.4.1999 απόφαση «Ορισμός μελών στο 
πρωτοβάθμιο Υπηρεσιακό Συμβούλιο του Εθνικού Τυπο¬ 
γραφείου» 

6) Την αριθ. 9628/20.10.96 απόφαση του Υπουργού 
Εσωτερικών, Δημόσιας Διοίκησης και Αποκέντρωσης με 
την οποία μεταβιβάζεται το δικαίωμα να υπογράφει «Με 
εντολή Υπουργού» η Ειδική Γραμματέας του Εθνικού Τυ¬ 
πογραφείου, αποφασίζουμε: 

Συγκροτούμε ειδική επιτροπή αξιολόγησης των υπαλ¬ 
λήλων του Εθνικού Τυπογραφείου και ορίζουμε ως μέλη 
τους κατωτέρω: 

- Σωτηρίου Ευθυμία, μόνιμη υπάλληλο με βαθμό Διευ¬ 
θυντή του κλάδου ΠΕ4 Τεχνικών Εκδόσεων ως Πρόεδρο. 

- Κουλοσούσα Αθανάσιο, μόνιμο υπάλληλο με βαθμό Δι¬ 
ευθυντή του κλάδου ΤΕ4 Γραφικών Τεχνών με αναπλη- 
ρώτριατην Μπατίστα Δέσποινα, μόνιμο υπάλληλο με βαθ¬ 
μό Διευθυντή, του κλάδου ΠΕΙ Διοικητικού-Οικονομικού. 

- Λιάρο Πέτρο, μόνιμο υπάλληλο με βαθμό Διευθυντή 
του κλάδου ΤΕ4 Γραφικών Τεχνών, με αναπληρωτή τον 
Χαντζαρά Ιωάννη, μόνιμο υπάλληλο με βαθμό Διευθυντή 
του κλάδου ΠΕΙ Διοικητικού-Οικονομικού. 

■ Πυλαρινό Διονύσιο, μόνιμο υπάλληλο με Α' βαθμό του 
κλάδου ΤΕ4 Γραφικών Τεχνών με αναπληρωτή τον Μω- 
ραΐτη Ανδρέα, μόνιμο υπάλληλο με 8' βαθμό του προσω¬ 
ρινού κλάδου ΤΕ5 Τυπογράφων. 

- Κορομπίλη Νικόλαο, μόνιμο υπάλληλο με Α' βαθμό του 
κλάδου ΠΕΙ Διοικητικού-Οικονομικού με αναπληρωτή 
τον Μπιλάλη Δημήτριο, μόνιμο υπάλληλο με Γ βαθμό του 
κλάδου ΔΕ4 Γ ραφικών Τεχνών. 

- Τον Διευθυντή της Δ/νσης Ανθρώπινου Δυναμικού ή 
τον Προϊστάμενο του Τμήματος Κατάστασης Προσωπι¬ 
κού του Εθνικού Τυπογραφείου. 

Αναπληρωτές του Προέδρου ορίζουμε κατά σειρά τους: 

1. Κουλοσούσα Αθανάσιο 

2. Λιάρο Πέτρο. 

Όταν προεδρεύει ο ένας εκ των δύο κατά σειρά προα- 
ναφερθέντων αντικαθίσταται ως μέλος από τον ήδη ορι- 
σθέντα αναπληρωτή του. 

Ως γραμματέα ορίζουμε την Μουγγολιά Αγγελική, μόνι¬ 
μη υπάλληλο με Δ' βαθμό του κλάδου ΔΕ2 Χειριστών Η/Υ 
με αναπληρώτριατην Κατσίκα Ανδριάνα, μόνιμη υπάλλη¬ 
λο με Γ βαθμό του κλάδου ΔΕ' Διοικητικού-Λογισπκού 
του Εθνικού Τυπογραφείου. 

Καθήκοντα της επιτροπής είναι σύμφωνα με τις διατά¬ 
ξεις τηςπαρ. 4του άρθρου 13του Π. Δ/τος 318/92 να κρί¬ 
νει αν η παρατιθέμενη αιτιολογία βαθμολόγησης με 9 ή 10 
θεμελιώνεται σε πραγματικά στοιχεία ή γεγονότα και σε 
καταφατική περίπτωση, κατά πόσον τα περιγραφόμενα 
πραγματικά στοιχεία ή γεγονότα δικαιολογούν τη βαθμο¬ 
λογία 9 ή 10 σύμφωνα με τις διατάξεις της παρ. 9 του άρ¬ 
θρου 8 του Π. Δ/τος 318/92. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 1999 

Με εντολή Υπουργού 
Η Ειδική Γραμματέας 
Β. ΚΑΡΑΜΠΑ-ΤΣΙΜΠ1ΔΑ 

-«- 

ΑΟΙΘ.Φ970/10/100492 (2) 

Συγκράτηση Κοινής Διυπουργικής Επιτροπής για τον Κα¬ 
θορισμό των Διαδικασιών Υλοποίησης του Έργου 
Εγκατάστασης Δορυφορικού Σταθμού Ερευνας και 
Διάσωσης στο Κέντρο Συντονισμού Έρευνας και Διά¬ 
σωσης. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις των παραγράφων 16 και 21 του άρθρου 
5 του Ν. 2292/95 (ΦΕΚ Α' 35). 

β. Το άρθρο 29Ατου Ν. 1558/85 (ΦΕΚ Α' 137) που προ¬ 
στέθηκε με το άρθρο 27 του Ν. 2081/92 (ΦΕΚ Α 154}, 
όπως αντικαταστάθηκε από το άρθρο 1 παρ. 2 του Ν. 
2469/97 (ΦΕΚ Α' 38). 

γ. Το με αρίθ. πρωτ. 4444.10/14/22.4.1999 έγγραφο του 
Υπουργείου Εμπορικής Ναυτιλίας / Κλάδος Πλοίων & 
Ναυτικής Πολιτικής Ασφάλειας Ναυσιπλοΐας για τον ορι¬ 
σμό εκπροσώπων. 


δ. Το υπ’ αρίθ. Φ.982/ΕΠ 270522/25.3.1999 έγγραφο 
του ΓΕΑ /Α' Κλάδος /Α2/ Ε για τον ορισμό εκπροσώπων. 

ε. Το γεγονός ότι από τις διατάξεις της παρούσας από¬ 
φασης δεν προκαλείται επιβάρυνση σε βάρος του κρατι¬ 
κού προϋπολογισμού, αποφασίζουμε: 

1. Συγκροτούμε Κοινή Διυπουργική Επιστημονική Επι¬ 
τροπή, στο Υπουργείο Εθνικής Αμυνας, αποτελούμενη 
απότους: 

α. Αντισμήναρχο (ΜΤ) Βασ. Κωστόπουλο, Τμχη 
ΔΕΤ/ΜΕΤ του ΕΠΥΕΘΑ, ως Πρόεδρο, 
β. Αντισμήναρχο (ΤΑΤ) Ιωάννη Κούτρατου ΚΕΤΑ/ΕΤΗΜ. 
γ. Πλωτάρχη ΑΣ Ευάγγελο Πρώιο του ΥΕΝ/ΔΑΝ/Δ. 
δ. Πλωτάρχη ΛΣ Κωνσταντίνο Κουνουγέρη του 
ΥΕΝ/ΔΑΝ/Δ με αναπληρωματικό τον Ανθυποπλοίαρχο 
Ευάγγελο Παππά του ΥΕΝ/ΔΑΝ/Δ. 
ε. Σμηναγό (ΜΤ) Γεώργιο Ποτηρ-άδητης ΕΜΥ, ως μέλη. 

2. 0 Σμηναγός (ΕΑ) Παντελής Μποσδελεκίδης. του 
ΓΕΑ/Α3 ορίζεται ως σύνδεσμος της επιτροπής με το ΓΕΑ. 

3. Έργο της Επιτροπής είναι. 

α. Η καταγραφή των επιχειρησιακών απαιτήσεων του 
συστήματος του Δορυφορικού Σταθμού Έρευνας και 
Διάσωσης. 

β. Η σύνταξη πρότασης για χρηματοδότηση από Κοινο¬ 
τικά Προγράμματα η οποία θα υποβληθεί στο ΥΠΕΘΟ. 

γ. Η σύνταξη τεχνικού δελτίου έ ργου μετά την έγκριση 
της χρηματοδότησης. 

δ. Η σύνταξη των τεχνικών προδιαγραφών και η δρομο¬ 
λόγηση ενεργειών υλοποίησης σε συνεργασία με τους 
αρμόδιους φορείς του ΓΕΑ. 

4. Οι αποφάσεις της Επιτροπής θα λαμβάνονται κατά 
πλειοψηφία. 

5. Η Επιτροπή μπορεί να υποβοηθείται στο έργο της και 
με άλλα εξειδικευμένα, με τα υπό συζήτηση αντικείμενα, 
στελέχη των Υπουργείων, χωρίς δικαίωμα ψήφου. 

6. Ο Πρόεδρος της Επιτροπής εξουσιοδοτείται για τον 
καθορισμό του αριθμού, του τόπου και του χρόνου σύ¬ 
γκλησης των συσκέψεων της Επιτροπής. 

7. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 1999 

οι υπουργοί 

ΕΘΝΙΚΗΣ ΑΜΥΝΑΣ ΕΜΠΟΡΙΚΗΣ ΝΑΥΤΙΛΙΑΣ 

Α.-Α. ΤΣΟΧΑΤΖΟΠΟΥΛΟΣ ΣΤΑΥΡΟΣ ΣΟΥΜΑΚΗΣ 
-♦- 

Αρίθ. 1053763/7831/Δ.Ε,-Β (3) 

Ανακαθορισμός της καθ' ύλην αρμοδιότητας του Εθνικού 
Ελεγκτικού Κέντρου (ΕΘ.Ε.Κ.) και των Περιφερειακών 
Ελεγκτικών Κέντρων (Π.Ε.Κ) του Υπουργείου Οικονο¬ 
μικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 2 και των παραγράφων 2 και 
4 του άρθρου 3 του Ν. 2343/1995 «Αναδιοργάνωση υπη¬ 
ρεσιών του Υπουργείου Οικονομικών και άλλες διατά¬ 
ξεις» (ΦΕΚ Α'-211). 

2. Τις διατάξεις του Π.Δ. 280/1997 «Οργάνωση των Ελε¬ 
γκτικών Κέντρων» (ΦΕΚ Α' - 203). 

3. Τις 1058270/1142/Δ.Σ.Σ.Φ.Ε-Α714.5.98 (ΦΕΚ Β'- 494), 
1107047/5835/Δ.Ε-Β721.9.98 (ΦΕΚ Β' - 1037), 1144191/ 
1490/Δ.Ε.-Α724.12.98 {ΦΕΚ Β' - ’322) και 1037078/6720/ 

ΔΕ-Β/8.4.99 αποφάσεις μας, με τις οποίες ανακαθορίστη¬ 
κε η καθ' ύλην αρμοδιότητα των Ελεγκτικών Κέντρων. 

4. Την 1124040/2112/Α.0006/9.11.98 (Β' 1177) απόφασή 
μας, με την οποία έγινε ανακατανομή της κατά τόπον αρ¬ 
μοδιότητας μεταξύ του Περιφερειακού Ελεγκτικού Κέ¬ 
ντρου Αθηνών και του Περιφερειακού Ελεγκτικού Κέ¬ 
ντρου Πειραιά. 

5. Τις 1057037/1181/Α.0006/ΠΟΛ.1150/12.5.98 (ΦΕΚ Β' 
-486) και 1089529/1366/Α,0006/28.7.98 (ΦΕΚΒ'481)απο- 
φάσεις μας, με τις οποίες ανακαθορίστηκε η καθ' ύλην 
αρμοδιότητα τωνΔ.Ο.Υ. Β' Τάξης, σε θέματα προσωρινού 
και τακτικού φορολογικού ελέγχου. 

6. Τις διατάξεις του Ν. 2190/20, Ν. 3190/55, Ν. 1297/72, 
Ν. 2166/93, Ν. 2386/96 και άλλων συναφών διατάξεων 
σχετικών με τον μετασχηματισμό επιχειρήσεων (τροπο¬ 
ποίηση, μετατροπή, συγχώνευση, απορρόφηση κτλ.). 

7. Την ανάγκη επανακαθορισμού της καθ’ ύλην αρμο¬ 
διότητας του Εθνικού Ελεγκτικού Κέντρου και των Περι¬ 
φερειακών Ελεγκτικών Κέντρων του Υπουργείου Οικονο¬ 
μικών, για την αποτελεσματική άσκηση του ελεγκτικού 
έργου. 

8. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα*» (ΦΕΚ Α' - 137), όπως 
προβλέφθηκε με το άρθρο 27 του Ν. 2081/1992 και τρο¬ 
ποποιήθηκε με το άρθρο 1 παράγραφος 2α του Ν. 
2469/1997 (ΦΕΚΑ'-36). 

9. Το γεγονός ότι, από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ανακαθορίζουμε την καθ’ ύλην αρμοδιότητα των Ελε¬ 
γκτικών Κέντρων, ως ακολούθως: 

1. Στην αρμοδιότητα τακτικού (οριστικού) φορολογικού 
ελέγχου του Εθνικού Ελεγκτικού Κέντρου και των Περι¬ 
φερειακών Ελεγκτικών Κέντρων υπάγονται κατά περί¬ 
πτωση, οι πιο κάτω υποθέσεις: 

α) Οι ανέλεγκτες υποθέσεις επιτηδευματιών και φορο¬ 
λογούμενων γενικά, που αφορούν διαχειρισπκές περιό¬ 
δους που έκλεισαν ή κλείνουν εντός των ετών 1998 και 
1999 ανεξαρτήτως ύψους ακαθαρίστων εσόδων, εφόσον 
οι υποθέσεις αυτών των επιτηδευματιών και φορολογου- 
μένων γενικά, για τα προηγούμενα έτη έχουν υπαχθεί 
στην αρμοδιότητα των Ελεγκτικών Κέντρων με βάση τις 
αποφάσεις μας 1058270/1142/Δ,Σ.Σ.Φ.Ε.-Α714.5.98, 
1107047/5835/Δ. Ε-Β721.9,98, 1144191/1490/ Δ.Ε- 
Α724.12.98 και 1037078/6720/ΔΕ-Β/8.4.99 ή για το έτος 
1998 υπάγονται σύμφωνα με τα οριζόμενα στις επόμενες 
περιπτώσεις. 

β) Οι ανέλεγκτες υποθέσεις επιτηδευματιών και φορο¬ 
λογούμενων γενικά, που έκλεισαν ή κλείνουν την πρώτη 
διαχειριστική περίοδο εντός των ετών 1998 ή 1999, εφό¬ 
σον το ύψος των ακαθαρίστων εσόδων της περιόδου αυ¬ 
τής εμπίπτει στα όρια, που ορίζονται στις περιπτώσεις β' 
και γ 1 της παραγράφου 2 του άρθρου 3 του Ν. 2343/1995 
και ανάλογα με τα όρια αυτά. Επί υπερδωδεκάμηνης πε¬ 
ριόδου λαμβάνονναι υπόψη τα ακαθάριστα έσοδα της 
δωδεκάμηνης περιόδου. 

γ) Οι ανέλεγκτες υποθέσεις επιχειρήσεων που προήλ¬ 
θαν από οποιοσδήποτε μορφής μετασχηματισμό, που 
έγινε ή γίνεται τα έτη 1998 και 1999, εφόσον τα ακαθάρι¬ 
στα έσοδα στις διαχειρισπκές περιόδους που έκλεισαν ή 
κλείνουν τα έτη αυτά, εμπίπτουν στα όρια που ορίζονται 
σπς περιπτώσεις β' και γΐ της παραγράφου 2 του άρθρου 
3 του Ν. 2343/1995 και ανάλογα με τα όρια αυτά, καθώς 


και όλες οι ανέλεγκτες υποθέσεις των μετασχηματισθει- 
σών επιχειρήσεων, που αφορούν χρήσεις προ του μετα¬ 
σχηματισμού, ανεξαρτήτως ύψους ακαθαρίστων εσόδων 
και της αρμόδιας Δ.Ο.Υ,. που υπάγονται. 

2. Οι αποφάσεις μας 1058270/1142/Δ.Σ,Σ.Φ.Ε.- 
Α714.5.98, 1107047/5835/Δ.Ε-Β721.9.98, 1144191/1490/ 
Δ.Ε-Α'/24.12.98 και 1037078/6720/ΔΕ-Β/8.4.99, εξακο¬ 
λουθούν να ισχύουν κατά το μέρος, που δεν τροποποιού¬ 
νται με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαίου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-«- 

Αριθ. 1053294/2779/0016 (4) 

Προσδιορισμός των χρεών της ΟΛΥΜΠΙΑΚΗΣ ΑΕΡΟΠΟ¬ 
ΡΙΑΣ (Ο.Α.) προς το Ελληνικό Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων α, β, γ, δ, ε, στ και ιδ 
του άρθρου 1 του Ν. 2271/94. 

2. Τη διάταξη της παραγράφου 2 του άρθρου 7 του Ν. 
2366/95, ερμηνευτική των περιπτώσεων α, β, και γ του 
άρθρου 1 του Ν. 2271/94. 

3. Τις διατάξεις των Α. Ν. 747/1945 και 9/1967 και του Ν. 
126611982. 

4. Το υπ’ αριθμ. 9795/1.4.99 έγγραφο της Δημόσιας Οι¬ 
κονομικής Υπηρεσίας ΦΑΒΕ Αθηνών. 

5. Την αριθμ, 674/98 γνωμοδότηση του Ν.Σ.Κ. η οποία 
έγινε δεκτή κατά την άποψη της πλειοψηφίας. 

6. Την απόφαση του Πρωθυπουργού και του Υπουργού 
Οικονομικών αριθμ. 1107147/1239/0006Α/4.10.96 (ΦΕΚ 
922 Β77.10.96) περί ανάθεσης αρμοδιοτήτων Υπουργού 
Οικονομικών στους Υφυπουργούς Οικονομικών, αποφα¬ 
σίζουμε 

1) Προσδιορίζουμε τα χρέη της ΟΛΥΜΠΙΑΚΗΣ ΑΕΡΟ¬ 
ΠΟΡΙΑΣ (Ο.Α.) προς το Ελληνικό Δημόσιο, τα οποία προ- 
έρχοναι από μη καταβολή ή μη απόδοση πάσης φύσεως 
φόρων, τελών και εισφορών και από καταπτώσεις εγγυή¬ 
σεων ληξιπροθέσμων δανείων στο ποσό των δώδεκα δι¬ 
σεκατομμυρίων εξακοσίων σαράντα δύο εκατομμυρίων 
πεντακοσίων ογδόντα οκτώ χιλιάδων τετρακοσίων πενή¬ 
ντα έξι (12.642.588.456) δραχμών που αναλύεται ως εξής: 

Χρέη από φόρους δρχ. 11.846.255.109 

Χρέη από καταπτώσεις 

εγγυημένων δανείων δρχ. 796.333.347 

Σύνολο 12.642.588.456 

2) Προσδιορίζουμε τα χρέη της Ο.Α. προς την Υπηρεσία 
Πολιτικής Αεροπορίας (Υ.Π.Α.) από οποιονδήποτε λόγο 
και αν προέρχονται στο ποσό των είκοσι οκτώ δισεκατομ¬ 
μυρίων εννιακοσίων δέκα εννιά εκατομμυρίων διακοσίων 
εβδομήντα τεσσάρων χιλιάδων τριακοσίων δέκα πέντε 
(28.919.274.315) δραχμών. 

3) Διαγράφουμε τα χρέη της ΟΛΥΜΠΙΑΚΗΣ ΑΕΡΟΠΟ¬ 
ΡΙΑΣ όπως αυτά προσδιορίζονται στις παραγράφους 1 
και 2 της παρούσας απόφασης προς το Ελληνικό Δημόσιο 
και την Υπηρεσία Πολιτικής Αεροπορίας συνολικού πο¬ 
σού σαράντα ενός δισεκατομμυρίων πεντακοσίων εξήντα 
ενός εκατομμυρίων οκτακόσιων εξήντα δύο χιλιάδων 

εητακοοίων εβδομήντα μιας {41.561.862.771) δραχμών. 

Η απόφαση αυτή να δημοσιευθεί σιην Εφημερίδα της 
Κυβερνήσεως, 

Αθήνα, 27 Μαΐου 1999 

Ο ΥΦΥΠΟΥΡΓΟΣ 

Γ.ΔΡΥΣ 
-♦- 

Αριθ. 57395/99 (5) 

Καταβολή επιδόματος αεροθεραπείας σε ανάπηρους συ¬ 
νταξιούχους του Δημοσίου για τη θερινή περίοδο 
1999. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 6 του Ν.Δ. 4605/1966 
«Περί αυξήσεως των συντάξεων και βοηθημάτων του Δη¬ 
μοσίου κ,λπ.», β) του Ν.Δ. 1342/73 «Περί συνταξιοδστή- 
σεως του μεταφερομένου εις τον ΟΣΕ προσωπικού των 
ΣΕΚ» καιγ) του άρθρου 24 του Ν. 1043/1980. 

2. Τις αποφάσεις ΓΕΕΘΑ/ΔΕΠΑΘΑΦ 443.8/134/222327/ 
6.12.96 (εγκ. 07), Φ 443.8/105/222103/12.11.1997 (εγκ. 
03) και Φ 443.8/117/55903/11.12 1998 (εγκ. 11) αναφορι¬ 
κά με την ρύθμιση της Λουτροθεραπείας και Αεροθερα¬ 
πείας των αναπήρων πολέμου. 

3. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών για την 
ανάθεση αρμοδιοτήτων. 

4. Το γεγονός ότι με την απόφασή μας αυτή προκαλεί- 
ται δαπάνη για το τρέχον έτος σε βάρος του κρατικού 
προϋπολογισμού δρχ. 713.000.000 η οποία θα καλυφθεί 
από τις εγγεγραμμένες πιστώσεις στους οικείους ΚΑΕ 
(κατηγορίας 0600 - φορέας 200), αποφασίζουμε: 

1. Χορηγούμε ως επίδομα αεροθεραπείας για τη θερινή 
περίοδο 1999 στους δικαιουμένους συνταξιούχους του 
Δημοσίου το ποσό των δραχμών εξήντα δύο χιλιάδων 
(62.000). 

2. Το επίδομα αυτό θα καταβληθεί: 

α) Στους συνταξιούχους που αναφέρονται στις περι¬ 
πτώσεις α και β της παρ. 1 του άρθρου 6 του Ν.Δ. 
4605/1966. 

β) Στους συνταξιούχους της περιπτ. γτης παρ. 1 τουάρ- 
θρου 6 του ανωτέρω Ν. Δ/τος που σύμφωνα με γνωμά¬ 
τευση της αρμόδιας Υγειονομικής Επιτροπής των ετών 
1997, 1998 και 1999, κρίθηκαν ότι έχουν ανάγκη του επι¬ 
δόματος αυτού και ανήκουν στις κατωτέρω κατηγορίες 
συνταξιούχων: 

αα) Αναπήρων Αξιωματικών του Ν. 2588/21 και Ν. 
875/79. 

ββ) Αναπήρων Αξιωματικών του Ν. 362/43. 

γγ) Αναπήρων Οπλιτών του άρθρου 1 του Ν.Δ. 1044/71, 
όπως συμπληρώθηκε με το άρθρο 1 του Ν. 1043/80. 

δδ) Αναπήρων των Σωμάτων Ασφαλείας του Ν. 
1579/1950 και σε όσους εξομοιούνται με αυτούς από το 
Λιμενικό και Πυροσβεστικό Σώμα και την Αγροφυλακή. 

εε) Αναπήρων Εθνικής Αντίστασης του Α.Ν. 1855/1951, 
Ν.Δ. 412/70 και Ν. 1543/85. 

στστ) Αναπήρων του Ν. 1370/1944 (ειρηνικής περιόδου 
που έπαθαν στην Υπηρεσία και εξ αιτίας αυτής και παίρ¬ 
νουν σύνταξη αναπηρίας). 

ζζ) Των πολιτικών συνταξιούχων που έπαθαν εξ αιτίας 
της υπηρεσίας τους (754.6/117/3912/24.3.69 απόφαση 
ΥΕΑ). 


γ) Στους συνταξιούχους του ΟΣΕ, αα) που έχουν διατη¬ 
ρήσει σύμφωνα με το άρθρο 34 του Ν.Δ. 3395/55 τις πα¬ 
ροχές του άρθρου 5 του κανονισμού νοσηλείας και περί¬ 
θαλψης του υπό φυματίωση πάσχοντα προσωπικού των 
Σιδηροδρόμων Δικτύων ΣΕΚ και ΣΠΑΠ (Ν. 1961/51), ββ) 
που έχουν πάρει σύνταξη, σύμφωνα με το άρθρο 11 του 
Ν.Δ. 3395/95 και γγ) που ουνταξιοδοτήθηκαν για φυμα¬ 
τίωση πριν από την ισχύ του Ν.Δ. 3395/1955 και δεν έχουν 
υπαχθεί σπς διατάξεις αυτού. 

δ) Στους δικαιούχους αναπήρους Δημοτικούς και Κοι¬ 
νοτικούς συνταξιούχους που έχουν υπαχθεί στο Ν. 
1518/1985. 

3. Δεν δικαιούνται το επίδομα αεροθεραπείας: 

α) Οι ανάπηροι οι οποίοι έλαβαν ή δικαιούνται να λάβουν 
επίδομα αεροθεραπείας και από άλλη πηγή (Νομικά Πρό¬ 
σωπα Δημοσίου ή Ιδιωτικού Δικαίου, π.χ. Ι.Κ.Α., Α.Ε. Κοι¬ 
νωφελείς Οργανισμούς κ.λπ.), 
β) Οι ανάπηροι που δικαιούνται λουτροθεραπεία το 
έτος 1999 από ΓΕΕΘΑ/ΔΕΠΑΘΑ. 

γ) Οι ανάπηροι του αμάχου πληθυσμού του Α.Ν. 
1512/50 και Ν. 1863/1989 αρθρ. 4. 

δ) Οι ανάπηροι του άρθρου 31 του Ν. 1543/85 και του 
αρθρ. 3 του Ν. 1863/1989. 

ε) Οι νέοι συνταξιούχοι που η σύνταξή τους είναι πλη¬ 
ρωτέα μετά την 30.9.1999 ή που η διαταγή εγγραφής 
τους στα Μητρώα των συνταξιούχων θα εκδοθεί μετά την 
31.10.1999 (παρ. 2 άρθρο 6 Ν. 4605/66). 

4. Δικαιούχοι που μένουν στο εξωτερικό μπορούν να πά¬ 
ρουν το επίδομα αεροθεραπείας ύστερα από αίτησή τους 
στην αρμόδια Δ'νση του Γενικού Λογιστηρίου του Κρά¬ 
τους. 

5. Το κατά την παρ. 1 επίδομα αεροθεραπείας θα κατα¬ 
βληθεί στους δικαιούχους ολόκληρο την 10 Ιουλίου 1999 
και είναι απαλλαγμένο από κάθε κράτηση ή φόρο. 

6. Όσοι κρίθηκαν δικαιούχοι του επιδόματος αεροθε¬ 
ραπείας και για οποιοδήποτε λόγο το επίδομα αυτό δεν 
καταβλήθηκε την ανωτέρω ημερομηνία, μπορούν να ζη¬ 
τήσουν την καταβολή της παροχής αυτής με αίτηση που 
θα υποβληθεί στις αρμόδιες Δ/νσεις 45η ή 46η του Γ.Λ.Κ., 
το αργότερο μέχρι 31.10.1999. 

Μετά τη χρονολογία αυτή παραγράφεται κάθε αξίωσή 
τους κατά του Δημοσίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Μαΐου 1999 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-*- 

Αριθ. 2/17691/0022 (6) 

Υπερωριακή απασχόληση υπαλλήλων που υπηρετούν 
σπς Δημόσιες Οικονομικές Υπηρεσίες (ΔΟΥ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του αρ. 29Α του Ν. 1558/85, όπως προ¬ 
στέθηκε με το αρ.27του Ν. 2081/92 και ανπκαταστάθηκε 
με το άρθρο 1 του Ν. 2469/97 (ΦΕΚ 38/Α). 

2. - Τις διατάξεις του άρθρου 18 του Ν. 2470/97 όπως 
ανπκαταστάθηκεμετο άρθροΐδτου Ν. 2592/98. 

3. - Τα αριθ. 1024542/369/0001Α/Φ.51/12.2.1999 έγγρα¬ 
φο της Δ. 1 Διοικητικού. 

4. - Την κοινή απόφαση του Πρωθυπουργού και του 
Υπουργού Οικονομικών αριθ.1107147/1239/0006Α/ 
4.10.96 «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

5. - Την ανάγκη καθιέρωσης απογευματινής υπερωρια- 
κής εργασίας στις ΔΟΥ για παραλαβή και αντιμετώπιση 
και επεξεργασία φορολογικών δηλώσεων κ.α. Καθώς και 
για αντιμετώπιση εργασιών ολοκλήρωσης του συστήμα¬ 
τος ασφαλείας (ΒΙΙΟΚ- ΙΙΡ). 

6. - Από την απόφαση αυτή προκαλείται δαπάνη ενενή¬ 
ντα πέντε εκατομμυρίων (95.000.000) δραχμών και θα βα¬ 
ρύνει πιστώσεις του Προϋπολογισμού εξόδων του 
Υπουργείου Οικονομικών του Ειδικού Φορέα 23-120 και 
ΚΑΕ 0511 οικονομικού έτους 1999, αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας για υπαλλήλους που υπηρετούν στις ΔΟΥ 
για το χρονικό διάστημα από 1.1.99 έως 30.6.99 ως εξής: 

α.- Απογευματινή υπερωριακή εργασία ογδόντα χιλιά¬ 
δων (80.000) ωρών για παραλαβή και επεξεργασία φορο¬ 
λογικών δηλώσεων. 

β.- Απογευματινή υπερωριακή εργασία είκοσι χιλιάδων 
(20.000) ωρών για την αντιμετώπιση εργασιών ολοκλή¬ 
ρωσης του συστήματος ασφαλείας (ΒϋΟΚ - ΚΡ). 

Η κατανομή των ωρών θα γίνει κατά ΔΟΥ με απόφαση 
του Γενικού Γραμματέα του Υπουργείου Οικονομικών 
σύμφωνα με τις υπηρεσιακές ανάγκες. 

Η απόφαση αυτή να δημοσιευθεί στην Εφημερίδα της 
Κυβερνησεως. 

Αθήνα, 29 Ιανουάριου 1999 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-*- 

Αριθ. 4141.13/06/99 ( 7 ) 

Τροποποίηση απόφασης σχετικώς με τα προσόντα, προ¬ 
ϋποθέσεις και τρόπο εισαγωγής στη Σχολή Δοκίμων 
Υπαξιωματικών Α.Σ. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 33 παράγραφος 2 του Ν. 
2638/1998 (204 Α') και 3 παράγραφος 7 του Ν. 2575/1998 
(23 Α'). 

2. Την απόφασή μας 4141.13/3/99/13.5.1999 (ΦΕΚ 877 
τ. Β'). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Το άρθρο 3 παράγραφος 1 στοιχείο β' περίπτωση Β' 
της απόφασής μας 4141.13/3/99/13,4,1999 (ΦΕΚ 877 τ. 
Β') τροποποιείται ως ακολούθως: «Β. Ειδικότητα Τεχνι¬ 
κού, όπως θα εξειδικεύεται η ειδικότητα από την προκή¬ 
ρυξη: απολυτήριο τίτλο Τεχνικών Επαγγελματικών Λυκεί¬ 
ων (ΤΕΛ) ή Ενιαίων Πολυκλαδικών Λυκείων (ΕΠΛ) με αντί¬ 
στοιχη ειδικότητα και στις δύο περιπτώσεις και πλήρη 
επαγγελματική απασχόληση στην ειδικότητα τουλάχι¬ 
στον δύο (2) ετών μετά την απόκτηση του απολυτηρίου 
τίτλου, που να αποδεικνύεται με βεβαίωση ασφαλιστικού 
ταμείου (ΙΚΑ, ΤΕΒΕ, κ.λπ.)». 


2. Στο άρθρο 6 παράγραφος 1 της απόφασής μας 
4141.13/3/99/13.5,1999 (ΦΕΚ 877 τ.Β') το έβδομο εδάφιο 
αντικαθίσταται ως ακολούθως: «Τρεις (3) επιπλέον μονά¬ 
δες προστίθενται στους υποψηφίους οι οποίοι είναι κάτο¬ 
χοι πτυχίου τριτοβάθμιας εκπαίδευσης (ΑΕ! - ΤΕΙ - ΑΕΝ ή 
ισότιμων), ενώ μία (1) μονάδα προστίθεται στους υποψη¬ 
φίους οι οποίοι είναι κάτοχοι διπλώματος Ινστιτούτου 
Επαγγελματικής Κατάρτισης (1ΕΚ)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Ιουνίου 1999 

Ο ΥΠΟΥΡΓΟΣ 

ΣΤΑΥΡΟΣΣΟΥΜΑΚΗΣ 
-♦- 

Αριθ, 2017 (8) 

Σύσταση ιδίου νομικού προσώπου με την επωνυμία «Σχο¬ 
λική Επιτροπή 3ου Δημοπκού Σχολείου Αρτέμιδος» 
του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 203 του Π.Δ. 410/95. 

2) Τις διατάξεις του άρθρου 5 του Ν. 1894/90. 

3) Τις διατάξεις του Ν. 2503/97 «Διοίκηση. Οργάνωση, 
Σχελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

4) Τις ρυθμίσεις του άρθρου 29Α του Ν. 1558/86 που 
προστέθηκε με το άρθρο 27 Ν. 2081/92 σχετικά με την 
υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονισπκής διάταξης. 

5) Την αριθ. 08/ΔΤΑ/ΟΙΚ 2509/10.10.97 απόφαση του 
Γενικού Γραμματέα της Περιφέρειας Αττικής για μεταβί¬ 
βαση εξουσίας υπογραφής εγγράφων στον Προϊστάμενο 
της Δ/νσης Τοπικής Αυτοδιοίκησης και Διοίκησης Ανατο¬ 
λικής Αττικής. 

6) Την αριθ. 10/99 απόφαση του Δημοπκού Συμβουλίου 
του Δήμου Αρτέμιδος, αποφασίζουμε: 

1. Σύσταση Επωνυμία: 

Συστήνουμε ίδιο Νομικό Πρόσωπο στον Δήμο Αρτέμι¬ 
δος του Νομού Αττικής με την Επωνυμία «Σχολική Επι¬ 
τροπή 3ου Δημοτικού Σχολείου Αρτέμιδος». 

2. Σκοπός: 

Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών, κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών επίπλων, εξοπλι¬ 
σμού και γενικά των διδακπριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για την σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται απαραί¬ 
τητα για την στήριξη της διοικητικής λειτουργίας των σχο¬ 
λικών μονάδων. 

3. Διοίκηση του Νομικού Προσώπου: 

Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από: 

α) Ένα Δημοτικό Σύμβουλο ως Πρόεδρο, που ορίζεται 
από το Δημοτικό Συμβούλιο. 

β) Τον εκάστοτε διευθυντή του 3ου Δημοτικού Σχολεί¬ 
ου. 

γ) Έναν εκπρόσωπο του συλλόγου Γονέων και Κηδεμό¬ 
νων. 

δ) Δύο δημότες ή κατοίκους του Δήμου μας που έχουν 
ασχοληθεί με θέματα παιδείας επί σειρά ετών. 

Η θητεία των μελών το Δ.Σ. είναι διετής. 

Το Δ.Σ. εκλέγει αντιπρόεδρο, γραμματέα και ταμία. 

4. Πόροι: 

Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Περιουσία: 

Περιουσία του Νομικού Προσώπου είναι η υπάρχουσα 
κινητή και ακίνητη και αυτή που τυχόν θα αφιερωθεί. 

6. Εκπροσώπηση: 

Το Νομικό Πρόσωπο θα εκπροσωπείται στα δικαστήρια 
και σε κάθε άλλη δημόσια αρχή από τον Πρόεδρο του Δι¬ 
οικητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο. 

7. Ακροτελεύτια διάταξη. Κάλυψη δαπάνης: 

Από τις διατάξεις της απόφασης αυτής προκαλείται δα¬ 
πάνη σε βάρος του Κ.Α. 2.21.211.3α των εξόδων του προ¬ 
ϋπολογισμού του Δήμου Αρτέμιδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 21 Μαΐου 1999 
Με εντολή Γενικού Γραμματέα Περιφέρειας 
ΑΘΑΝΑΣΙΟΣ ΤΑΓΑΡΗΣ 
-*- 

Αριθ. 08/ΔΤΑ/13757 (9 ) 

Σύσταση ιδίου νομικού προσώπου με το όνομα «Σχολική 
Επιτροπή Λυκείου Αρτέμιδος» του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξειςτου άρθρου 203του Π.Δ. 410/95. 

2. Τις διατάξεις του άρθρου 5 του Ν. 1894/90. 

3. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ 
107/Α/30.5.97). 

4. Τις ρυθμίσεις του άρθρου 29Α του Ν. 1558/86 που 
προστέθηκε με το άρθρο 27 Ν. 208/91 σχετικά με την υπο¬ 
χρέωση αναγραφής «κάλυψη δαπάνης» που συνεπάγεται 
η έκδοση κάθε κανονιστικής διάταξης. 

5. Την αριθ. 08/ΔΤΑ/ΟΙΚ 2509/10.10.97 απόφαση του 
Γ ενικού Γραμματέα της Περιφέρειας Αττικής για μεταβί¬ 


βαση εξουσίας υπογραφής εγγράφων στον Προϊστάμενο 
της Δ/νσης Τοπικής Αυτοδιοίκησης και Δ/σης Αν. Αττικής. 

6. Την αριθ. 3110/96 απόφαση του Περιφερειακού Διευ¬ 
θυντή Νομαρχίας Ανατολικής Αττικής (ΦΕΚ 403/Β/27.5.96). 

7. Την αρ. 131/98 απόφαση του Δημοτικού Συμβουλίου 
του Δήμου Αρτέμιδος, αποφασίζουμε: 

1. Σύσταση Επωνυμία: 

Συστήνουμε ίδιο Νομικό Πρόσωπο με το όνομα «Σχολι¬ 
κή Επιτροπή Λυκείου Αρτέμιδος» του Νομού Αττικής. 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για πς λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών, κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών επίπλων, εξοπλι¬ 
σμού και γενικά των διδακτιριακών εγκαταστάσεων. 

Η φρονπδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για την σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
γιαι την στήριξη της διοικητικής λειτουργίας των σχολι¬ 
κών μονάδων. 

3. Η θητεία του πρώτου Δ.Σ. του Νομικού Προσώπου 
λήγει με την λήξη της παρούσης Δημοτικής περιόδου. Η 
θητεία των μελών του ΔΣ ακολουθεί τη Δημοτική περίο¬ 
δο. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

στ) Περιουσία (που τυχόν αφιερώνεται). 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του ΔΣ και 
όταν αυτός απουσιάζει ή κωλύεται από τον Αντιπρόεδρο. 

6. Το Νομικό Πρόσωπο που θα διοικείται από πενταμε¬ 
λές (5) Διοικητικό Συμβούλιο αποτελούμενο από: 

α) Ένα Δημοτικό Σύμβουλο, που ορίζεται ως Πρόεδρος. 

β) Τον εκάστοτε διευθυντή του Λυκείου. 

γ) Έναν εκπρόσωπο της μαθητικής Κοινότητας του Λυ¬ 
κείου. 

δ) Έναν εκπρόσωπο του συλλόγου γονέων και κηδεμό- 
ων. 

ε) Ένα δημότη του Δήμου που θα έχει ασχοληθεί με θέ¬ 
ματα παιδείας επί σειρά ετών. 

7. Ακροτελεύτια διάταξη - Κάλυψη δαπάνης: 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Δήμου Αρτέμι¬ 
δος και του ΚΥ 2-21 /211,3α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 14 Απριλίου 1999 
Με εντολή Γ ενικού Γραμματέα Περιφέρειας 
ΑΘΑΝΑΣΙΟΣ ΤΑΓΑΡΗΣ 

Αριθ. 08/ΔΤΑ/9899 (10) 

Σύσταση ιδίου νομικού προσώπου με την επωνυμία «2ο 
Κ.Α.Π.Η. Αρτέμιδος» του Νομού Αττικής. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

α) Τ ις διατάξεις των άρθρων 203 και205τουΠ.Δ.410/95. 
β) Τις διατάξεις του Π.Δ. 331/1983. 
γ) Τις ρυθμίσεις του άρθρου 29Α' του Ν. 1558/85 που 
προστέθηκε με το άρθρο 27 του Ν. 2081/92 σχετικά με την 
υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονιστικής διάταξης. 

δ) Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφερείας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ 
107/Α/30.5.97). 

ε) Την αρ. 08/ΔΤΑ/οικ. 2509/10.10.97 απόφαση του Γε¬ 
νικού Γραμματέα Περιφέρειας Αττικής για μεταβίβαση 
εξουσίας υπογραφής εγγράφων «ΕΝΤΟΛΗ ΓΕΝΙΚΟΥ 
ΓΡΑΜΜΑΤΕΑ ΠΕΡΙΦΕΡΕΙΑΣ» στον Προϊστάμενο της Δι¬ 
εύθυνσης Τοπικής Αυτοδιοίκησης και Διοίκησης Ανατολι¬ 
κής Αττικής. 

στ) Την αριθ. 117/99 απόφαση του Δημοτικού Συμβου¬ 
λίου Αρτέμιδος, αποφασίζουμε: 

1) Σύσταση - Επωνυμία: 

Συστήνεται ίδιο Νομικό Πρόσωπο με το όνομα ΔΕΥΤΕ¬ 
ΡΟ ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (2ο 
Κ.Α.Π.Η.) στο Δήμο Αρτέμιδος, σύμφωνα με τις διατάξεις 
των άρθρων 203 και 205 του Δ.Κ.Κ. του Π.Δ. 410/95. 

2) Σκοπός: 

Σκοπός του Νομικού Προσώπου αυτού που συνίαταται 
σε εφαρμογή προγραμμάτων εξωϊδρυματικής προστα¬ 
σίας ηλικιωμένων είναι: 

1. Η παροχή ιατροκοινωνικής προστασίας στα ηλικιω¬ 
μένα άτομα του Δήμου Αρτέμιδος. 

2. Η παροχή υπηρεσιών για την πρόληψη βιολογικών 
ψυχολογικών και κοινωνικών προβλημάτων των ηλικιωμέ¬ 
νων ατόμων, ώστε να παραμείνουν αυτόνομα ισότιμα και 
ενεργά μέλη του κοινωνικού συνόλου. 

3. Η διαφώτιση και συνεργασία του ευρύτερου κοινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων και 

4. Η έρευνα σχετικών θεμάτων με τους ηλικιωμένους. 

3) Πόροι: 

Πόροι του 2ου ΚΑΠΗ είναι: 

α) Η ετήσια επιχορήγηση του Δήμου που θα καθορίζε¬ 
ται με απόφαση του Δημοτικού Συμβουλίου. 

β) Επιχορήγηση και κάθε άλλη παροχή του κράτους απ’ 
ευθείας προς το Νομικό Πρόσωπο ή προς τον Δήμο Αρ¬ 
τέμιδος για το Νομικό αυτό πρόσωπο. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των πραγμάτων ή των 
υπηρεσιών που παρέχει το 2ο ΚΑΠΗ. 

ε) Έσοδα από συμβολική χρηματική συμμετοχή των 
ατόμων που έχουν ανάγκη των παρεχόμενων υπηρεσιών 
του Νομικού αυτού προσώπου, 
στ) Κάθε άλλη νόμιμη πρόσοδος. 

Για την επίτευξη των στόχων του 2ου ΚΑΠΗ το Διοικητι¬ 
κό Συμβούλιο δύναται να αποφασίζει τρόπους και μέσα 
για την εξασφάλιση πόρων, όπως χρηματικά ποσά από 
συνδρομές, από εκδηλώσεις, από εισφορές, καθώς επί¬ 
σης και έσοδα από λαχειοφόρους αγορές. 


4) Διοικητικό Συμβούλιο: 

Το 2ο ΚΑΠΗ διοικείται από επταμελές (7) Διοικητικό 
Συμβούλιο, το οποίο διορίζεται από το Δημοτικό Συμβού¬ 
λιο και αποτελείται από: 

α) Τον Πρόεδρο που είναι ο Δήμαρχος, ή οποιοδήποτε 
άλλο άτομο αιρετό ή μη που ορίζεται με απόφαση του Δη¬ 
μάρχου, 

β) Δύο (2) Δημοτικούς Συμβούλους, 

γ) Τρεις (3) δημότες και 

δ) Έναν (1) εκπρόσωπο των μελών του 2ου ΚΑΠΗ. 

Στην περίπτωση που το Νομικό Πρόσωπο απασχολεί 
περισσότερους από τέσσερις (4) εργαζομένους στο Διοι¬ 
κητικό Συμβούλιο ορίζεται και ένας (1) εκπρόσωπος των 
εργαζομένων (χωρίς αλλαγή συστατικής πράξης), ο οποί¬ 
ος καταλαμβάνει τη θέση ενός δημότη ή κατοίκου μέλους 
του Διοικητικού Συμβουλίου. 

Τ ο Διοικητικό Συμβούλιο στην αρχή του πρώτου και του 
τρίτου χρόνου της Δημοτικής περιόδου εκλέγει από τα 
μέλη του δύο Αντιπροέδρους, ένα Γραμματέα, ένα Ταμία 
και έναν Έφορο, η δε θητεία του είναι διετής. 

5) Έδρα - Εκπροσώπηση: 

Έδρα του Νομικού Προσώπου είναι ο Δήμος Αρτέμι¬ 
δος. Κάθε θέμα που αφορά τη διοίκηση του Νομικού Προ¬ 
σώπου ρυθμίζεται από τις διατάξεις της παρ. 3 του άρ¬ 
θρου 203 του Π.Δ. 410/95 του Δ.Κ.Κ. 

Το Νομικό Πρόσωπο εκπροσωπείται στα Δικαστήρια και 
σε κάθε Αρχή από τον Πρόεδρο του Διοικητικού Συμβου¬ 
λίου και αν αυτός απουσιάζει ή κωλύεται από έναν των 
Αντιπροέδρων. 

6) Ακροτελεύτια Διάταξη: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου ποσού 
4.000.000 δρχ., η δαπάνη θα βαρύνει τον Κωδικό Αριθμό 
2-21.211.20 έτους 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 21 Μαΐου 1999 

Με εντολή Γ εν. Γ ραμμ. Περιφέρειας 
0 Προϊστάμενος Διεύθυνσης 
ΑΘΑΝΑΣΙΟΣ ΤΑΓΑΡΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ ( , 1 ) 

Στην 4141.13/3/99/13,5.99 Απόφαση Υπουργού Εμπο¬ 
ρικής Ναυτιλίας που αφορά «Προσόντα, προϋποθέσεις 
και τρόπος εισαγωγής στη Σχολή Δοκίμων Υπαξιωματι- 
κών Λ.Σ.» που δημοσιεύθηκε στο 877/24.5.99 τ. Β γίνεται 
η ακόλουθη διόρθωση σφαλμάτων: 

Στο άρθρο 2 η περίπτωση β. «Να είναι απόφοιτοι Λυκεί¬ 
ου, ο τύπος του οποίου προσδιορίζεται στην προκήρυξη 
σύμφωνα και με τις διατάξεις του άρθρου 3 της παρού¬ 
σας με ελάχιστο όριο γενικού βαθμού το 16, το οποίο 
(όριο) για την περίπτωση των στοιχείων α, γ και δ της παρ. 
2 του κατωτέρω άρθρου 3 ορίζεται σε 12». 

Να διορθωθεί στο ορθό «Να είναι απόφοιτοι Λυκείου, ο 
τύπος του οποίου προσδιορίζεται στην προκήρυξη σύμ¬ 
φωνα και με τις διατάξεις του άρθρου 3 της παρούσας με 
ελάχιστο όριο γενικού βαθμού το 16, το οποίο (όριο) για 
την περίπτωση των στοιχείων Α και Γ της περίπτ. β της πα- 
ραγρ. 1 του άρθρου 3 ορίζεται σε 12». 

(Απότο Υ.Ε.Ν.) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤΘΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Μρ; ν/ν/νν.θί.ςΓ 

ΙΝΤΕΡΝΕΤ: ΛοΙ.0γ 

Θ-ΠΊ3Π; Πν33 @ ΓΙΟΙ.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ, 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ, 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ,Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας227-Τ.Κ. 54100 (031) 423 956 

ΠΕΙΡΑΙΑΣ 

Νικήτα6*8 Τ.Κ. 185 31 4135228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ. Κ. 691 00 (0 531) 2 2 8 58 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

■ Από θ σελίδες και ανω προσαυξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ,λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ,λπ. προσωπικού Ν.Π.Δ.Δ.) 
ί ίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξε ων Α.Σ. Ε. Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 >· . 3.500 » . 

15.000 » . 750 » . 

70.000 » . 3.500 - 

30.000 » . 1.500 >· . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 * . 

10.000 » . 500 » . 

250.000 » . 12.500 - . 

ΓΙΑ ΟΛΑ ΤΑ ΤΕΥΧΗ ΕΚΤΟΣ ΑΕ. & Ε.Π.Ε. 

250.000 » . 12.500 » . 

| * Οι συ νδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρΤΑΠΕΙ ποσοστού που αντιστοιχεί σε συνδρομές, εισπράττεται από τα Δημόσια Ταμεία 

^ 01 συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. ^ 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χικ5νου. Δεν 
εγγράφονται συνδρομητές για μικρότερο χρονικό διάστημα 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά 

Οι υπηρεσίες εξυπηρέτησης των πολιτών λειτουργούν καθημερινά απύ ΟΘ.ΟΟ' ^ως 13 ΟΟ' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 















